شەفەق نیوز/ سەرچەوەیگ ئەمنی، ئمڕوو چوارشەممە، خەوەردا ک دەسنریا بان ٧ مووشەک ئامادەبوی ئەرا وەشانن، لە بەغداد پایتەخت.
سەرچەوەگە ئەرا ئاژانس شەفەق نیوز وت: هێزە ئەمنیەگان ٧ مووشەک دینەو ئامادەبوین ئەرا وەشانن لە نزیک ری خێرای محمد قاسم لە بەغداد پایتەخت. سەرچەوەگە دیاری کرد؛ وەگورەی رای پسپۆڕەگە، مووشەکەگان نەوەشیان لەوەر پەککەفتنیگ فه‌ننی، و ئاماژە دا ک رەنج ئەندازیاری هەڵیانگرد وەبی رووداویگ.
ئمڕوو چوارشەممە لە وەختیگ گوزەیشتە ، شانەی راگەیانن ئەمنی عراق خەوەردا ک ئەو مووشەکە ک دویەکە ناوچەی خەزڕا کردە ئامانج لە ناوچەی دۆڕە وەشیا.
